เป็นแบบบวมๆอยู่บริเวณเหนือรอยย่นบนรูทวารหนักไม่ทราบว่ามันคืออะไร แล้วอันตรายไหม ต้องทำยังไงบ้าง
สวัสดีค่ะ อาการมีก้อนบวมๆบริเวณรูทวารอาจเกิดจากโรคริดสีดวงทวาร กาวินิจฉัยอื่นๆเช่นฝีคัณฑสูตร ฝีที่ผิวหนังรอบทวารหนัก ติ่งเนื้อรอบทวารหนักโรคริดสีดวงทวาร เป็นโรคที่เกิดจากการโป่งพองของเส้นเลือดบริเวณทวารหนักหรือส่วนปลายของลำไส้ใหญ่ที่อยู่ติดกับทวารหนัก ทำให้มีอาการคล้ายติ่งยื่นออกมาจากทวารหนักได้ริดสีดวงทวารหนักอาจจะมีอาการปวด เจ็บ หรือคันบริเวณทวารหนัก ถ่ายลำบาก หรือถ่ายอุจจาระมีเลือดสดปนออกมาการดูแลตัวเองเบื้องต้น คือการปรับพฤติกรรมโดยลดปัจจัยที่มีผลต่อการเกิดริดสีดวงค่ะ ควรรับประทานอาหารที่มีพืชผักผลไม้ที่มีกากใยสูง ดื่มน้ำเปล่าอย่างน้อยวันละ 1-2 ลิตร พยายามอย่ากลั้นอุจจาระนานๆ และหลีกเลี่ยงการเบ่งอุจจาระหากยังมีอาการคลำก้อนได้ชัดเจน เจ็บทวารหนักเรื้อรัง อุจจาระเป็นเลือด น้ำหนักลด ลักษณะอุจจาระเปลี่ยนแปลง ควรรีบไปพบแพทย์เพื่อตรวจเพิ่มเติม